  Наталья Тетерина Туннэ, 12-тӥ тулыспалэ, «П. И. Чайковскийлэн вордскем шаераз» фестивальлэн концертъёсаз билет вузаны кутскизы. Соослэн дунъёссы 500 манетысен 5 сюрс манетозь, вераз журналистъёслы Удмурт кун филармонилэн кивалтӥсез Алексей Фомин. Милям дунъёсмы луозы 500 манетысен 5 сюрсозь. <…> Мон малпасько, татын пӧртэм калык шедьтоз асьсэлы тупамон дунэз но быгатоз пырыны концертъёсы Алексей ФоминАлексей Фомин пусйиз, академи концерт дыръя луло куара чузъяське но луло мылкыдъёс кылдо. Соин ик, СССР-ысь калык артистлэн Владимир Спиваковлэн концертаз, кылсярысь, 100 манетэн шедьыны нокытын но уз луы. Тодэ вайытом, Искусствоя «П. И. Чайковскийлэн вордскем шаераз» 61-тӥ фестивале 15-тӥ оштолэзе — 7-тӥ куартолэзе Удмуртие дуннеысь тодмо но кутскись артистъёс лыктозы. Озьы ик фестиваль улсын Москваысь профессоръёс элькунысь крезьгуръя школаосын дышетскисьёслы мастер-класс ортчытозы. Тегъёс: Лулчеберет Ижкар дунъёснотарифъёс Удмуртия Чайковский крезьгур  